CELEX: 52007PC0076
Language: ro
Date: 2007-03-12
Title: Propunere de regulament al Parlamentului european şi al Consiliului referitor la statisticile trimestriale privind locurile de muncă vacante în Comunitate

COMISIA COMUNITĂŢILOR EUROPENE

                                                     Bruxelles, 12.3.2007
                                                     COM(2007) 76 final

                                                     2007/0033 (COD)

                                         Propunere de

       REGULAMENT AL PARLAMENTULUI EUROPEAN ŞI AL CONSILIULUI

     referitor la statisticile trimestriale privind locurile de muncă vacante în Comunitate

                                    (prezentată de Comisie)

RO                                                                                            RO
 ---pagebreak---                                        EXPUNERE DE MOTIVE

           1) CONTEXTUL PROPUNERII

             •
     110
                 Motive şi obiective ale propunerii

             În scopul satisfacerii cererii utilizatorilor pentru realizarea unor statistici privind
             locurile de muncă vacante, Eurostat intenţionează să creeze un temei juridic pentru
             colectarea datelor privind locurile de muncă vacante.

             Comisia şi Banca Centrală Europeană trebuie să primească în cel mai scurt timp date
             statistice trimestriale privind locurile de muncă vacante în vederea monitorizării
             modificărilor pe termen scurt a locurilor de muncă vacante defalcate pe activităţi
             economice. Locurile de muncă vacante sunt incluse în setul de Principali indicatori
             economici europeni (PIEE) şi sunt necesare în vederea evaluării condiţiilor de pe piaţa
             forţei de muncă în zona UE / euro în cadrul Planului de acţiune al UEM.

             Consiliul are ferm stabilită prioritatea dezvoltării unor statistici de bună calitate privind
             locurile de muncă vacante. Consiliul European din martie 2005 a relansat strategia de
             la Lisabona care invită la acţiune, în special pentru a atrage cât mai multe persoane pe
             piaţa muncii şi pentru a crea mai multe locuri de muncă, consolidând astfel necesitatea
             unei mai bune informări cu privire la cererea de forţă de muncă. Pe lista Comitetului
             pentru ocuparea forţei de muncă este înscrisă dezvoltarea şi publicarea unui indicator
             structural al locurilor de muncă vacante, ca o unitate de evaluare a penuriilor de pe
             piaţa forţei de muncă şi a deficitului de forţă de muncă calificată.

             Datele structurale privind locurile de muncă vacante sunt solicitate de Comisie în
             contextul strategiei europene privind ocuparea forţei de muncă pentru monitorizarea şi
             analiza nivelului şi structurii cererii de forţă de muncă şi pentru identificarea deficitelor
             de forţă de muncă, a blocajelor şi a disparităţilor între cerere şi ofertă de pe piaţa
             muncii, pe regiune, sector de activitate economică şi ocupaţie, aşa cum sunt reflectate
             în Orientările generale integrate pentru creştere economică şi ocuparea forţei de muncă
             pentru perioada 2005-2008, inclusiv orientările politicii economice generale şi
             orientările pentru ocuparea forţei de muncă.

             De asemenea, statisticile privind locurile de muncă vacante sunt colectate în scopuri
             naţionale, pentru a ajuta autorităţile naţionale să evalueze şi să monitorizeze piaţa
             muncii, şi pentru a susţine procedura de luare a deciziilor în politicile privind piaţa
             muncii.

             •
     120
                 Context general

             Datele naţionale privind locurile de muncă şi posturile vacante sunt colectate începând
             din 2003 în baza unor acorduri neoficiale. Deşi, iniţial, acest acord s-a dovedit a fi util,
             experienţa a arătat că nu este capabil de a satisface necesităţile utilizatorilor. Pentru
             colectarea datelor trimestriale, nici cerinţele BCE în ceea ce priveşte sfera de acoperire,
             promptitudinea şi armonizarea, nici solicitarea Comisiei privind datele structurale nu
             sunt satisfăcute. În prezent, numai un număr foarte limitat de ţări transmit anual datele,
             acestea având un nivel de detaliere foarte eterogen şi o comparabilitate redusă.

             Un temei juridic prevede ca un mecanism să atingă o bază metodologică comparabilă

RO                                                    2                                                      RO
 ---pagebreak---              pentru un set semnificativ de statistici structurale şi pe termen scurt într-o perioadă de
             timp bine definită. Dezvoltarea unui cadru juridic european adecvat a fost de asemenea
             solicitată de Consiliul ECOFIN în Raportul privind datele şi informaţiile din UEM, din
             noiembrie 2005. În plus, unele state membre au nevoie de un temei juridic pentru a
             putea continua colectarea datelor privind locurile de muncă vacante.

             •
     139
                 Dispoziţiile existente în sfera de acoperire a propunerii

             Nu există dispoziţii în domeniul acoperit de această propunere.

             •
     141
                 Concordanţa cu alte politici şi obiective ale Uniunii

             Nu se aplică.

           2) CONSULTAREA PĂRŢILOR INTERESATE ŞI EVALUAREA IMPACTULUI

             •   Consultarea părţilor interesate
     211
             Metode de consultare, principale sectoare vizate şi profilul general al respondenţilor

             Au avut loc consultări scrise şi discuţii în grupuri de lucru cu delegaţii autorizaţi
             reprezentând statele membre, ai Sistemului Naţional de Statistică, în cadrul întrunirilor
             Grupului de lucru pentru piaţa muncii desfăşurate în octombrie 2005 şi martie 2006.

             Propunerea de regulament a fost prezentată pentru aviz Comitetului pentru programul
             statistic (CPS) în mai 2006. Pe scurt, CPS şi-a exprimat în general sprijinul pentru
             propunere în ceea ce priveşte statisticile trimestriale. Totuşi, statele membre au avut
             puternice rezerve faţă de domeniul de aplicare şi nivelul de detaliere al defalcărilor
             anuale.
     212
             Sinteza răspunsurilor şi modul în care au fost luate în considerare

             Ca urmare a avizului CPS, regulamentul a fost modificat, în special în ceea ce priveşte
             colectarea datelor structurale anuale, care sunt în prezent eliminate din textul juridic.
             Propunerea revizuită de regulamentul PE/Consiliului se bucură de sprijinul larg al
             directorilor generali ai institutelor naţionale de statistică şi ai BCE. Toate statele
             membre au recunoscut importanţa existenţei unui cadrul juridic adecvat şi bine definit
             în vederea colectării datelor trimestriale privind locurile de muncă vacante.

             Pe termen scurt, se va continua, în baza unor acorduri neoficiale, să se dea curs
             cerinţelor de reglementare legislativă privind statisticile structurale anuale referitor la
             locurile de muncă vacante. Pe termen mediu şi pe baza experienţei de aplicare a
             regulamentului privind datele trimestriale, ar trebui să fie luată în considerare
             posibilitatea adoptării unui nou regulament care să îndeplinească solicitările de date
             anuale.

             •   Colectarea şi utilizarea competenţelor de specialitate
     221
             Domeniul ştiinţific/de specialitate în cauză

             Reprezentanţii naţionali întruniţi în cadrul Grupului de lucru al Eurostat pentru

RO                                                   3                                                     RO
 ---pagebreak---             statistica pieţei muncii şi membrii Grupului operativ în domeniul locurilor de muncă
            vacante sunt specialişti cu cunoştinţe şi experienţă în domeniul statisticii privind
            locurile de muncă vacante şi piaţa muncii.
     222
            Metodologia utilizată

            Acest document a beneficiat de activitatea desfăşurată de Grupul operativ creat în
            scopul stabilirii temeiului juridic pentru statisticile privind locurile de muncă vacante.
            În plus, proiectul de propunere a fost discutat în cadrul Grupului de lucru al Eurostat
            pentru statistica pieţei muncii, unde au fost luate în considerare observaţii
            suplimentare, în special cu privire la reducerea sarcinilor, în sensul reducerii
            domeniului de aplicare al activităţilor economice şi introducerii posibilităţii de a utiliza
            surse suplimentare, altele decât ancheta statistică, de colectare a datelor privind locurile
            de muncă vacante. A fost redactată o versiune revizuită care include metode de uşurare
            a sarcinilor pentru întreprinderi şi pentru statele membre, fără a afecta calitatea, cum ar
            fi utilizarea surselor administrative şi, în cazuri speciale, limitarea domeniului de
            aplicare al activităţilor economice, excluzând activităţile agricole, de pescuit şi
            forestiere. În ceea ce priveşte alte observaţii primite pe parcursul acestui proces,
            majoritatea au fost luate în considerare şi au contribuit la clarificarea, rafinarea şi
            ameliorarea textului propus.
     223
            Principalele organizaţii/specialişti consultaţi

            Specialiştii aparţineau de ministerele muncii din ţările respective şi/sau de institutele
            naţionale de statistică.
     2249
            Rezumatul consultaţiilor primite şi utilizate
     225
            Majoritatea sugestiilor s-au referit la definiţiile care pot fi utilizate, la sursele şi
            observaţiile privind posibilitatea practică de obţinere a informaţiilor solicitate.
            Contribuţiile specialiştilor care au participat la Grupul operativ şi Grupul de lucru sunt
            reflectate în întregime în textul prezentei propuneri de regulament.
     226
            Mijloace utilizate pentru a face publice recomandările specialiştilor

            Procesele verbale cuprinzând rezultatele discuţiilor purtate de specialiştii din grupurile
            de lucru şi operaţionale, împreună cu alte documente de referinţă, sunt disponibile la
            CIRCA, Administratorul Centrului de Resurse ale Comunicării şi Informaţiilor din
            cadrul Comisiei. Se va proceda în acelaşi fel cu orice alte informaţii relevante care
            apar.

            •
     230
                Analiza efectelor şi consecinţelor

            Au fost identificate mai multe opţiuni referitor la statisticile privind locurile de muncă
            vacante din Europa.

            Opţiunea A: Continuarea colectării datelor privind locurile de muncă vacante în baza
            acordului neoficial.

            Opţiunea B: Un regulament unic al PE/Consiliului referitor la statisticile privind
            locurile de muncă vacante din Comunitate care va stabili un cadru comun pentru

RO                                                   4                                                     RO
 ---pagebreak---               întocmirea statisticilor trimestriale şi respectiv anuale privind locurile de muncă
              vacante, care să fie dezvoltat în două regulamente ale Comisiei, cu o serie de măsuri de
              punere în aplicare adaptate în funcţie de necesităţi.

              Opţiunea C: Un regulament unic al PE/Consiliului privind statisticile trimestriale
              referitor la locurile de muncă vacante din Comunitate şi continuarea colectării datelor
              privind statisticile anuale cu privire la locurile de muncă vacante, în baza acordului
              neoficial.

              Opţiunea D: Două propuneri pentru regulamente ale PE/Consiliului, una privind
              statisticile trimestriale cu privire la locurile de muncă vacante şi cealaltă privind
              statisticile anuale referitoare la locurile de muncă vacante. Fiecare din acestea este
              urmată de un regulament de aplicare.

              Dat fiind rezultatul consultării, opţiunea preferată de Sistemul Statistic European (SSE)
              este opţiunea C, adică un regulament unic al PE/Consiliului privind statisticile
              trimestriale referitor la locurile de muncă vacante din Comunitate care să fie completat
              cu datele structurale anuale colectate în baza acordului neoficial. Adoptarea actului
              juridic ar garanta întocmirea statisticilor trimestriale armonizate, de înaltă calitate,
              necesare în vederea efectuării comparaţiilor între statele membre, asigurând
              continuitatea şi coerenţa colectării trimestriale de date. Această soluţie este eficientă,
              flexibilă şi mai puţin solicitantă decât opţiunile B sau D. În plus, opţiunea C ar trebui
              să ducă la adoptarea mai rapidă a unui regulament, dat fiind angajamentul statelor
              membre în ceea ce priveşte datele trimestriale.

              Situaţia curentă este reprezentată de opţiunea A. Unele îmbunătăţiri minore pot fi încă
              realizate în cadrul politicii de subvenţii, însă continuarea pe bază de voluntariat va
              însemna acceptarea actualelor punctelor nevralgice ale acestor statistici şi ignorarea
              necesităţii existenţei unui temei juridic. Mai mult, ţările care necesită un regulament
              pentru a continua colectarea datelor vor fi permanent excluse de la această practică.

              Opţiunea B oferă un răspuns statistic mai bun la necesităţile utilizatorilor, inclusiv la
              necesităţile Comisiei pentru colectarea de date structurale anuale şi ar asigura o mai
              mare coerenţă între statisticile anuale şi cele trimestriale. Totuşi, luând în considerare
              opiniile exprimate de statele membre, precum şi complexitatea şi dificultăţile de punere
              în aplicare ale acestei opţiuni, este probabil ca ajungerea la un acord cu privire la acest
              regulament să fie un proces dificil şi extrem de lung, care nu ar conduce la asigurarea
              adoptării rapide a regulamentului privind statisticile trimestriale.

              Opţiunea D ar reprezenta o abordare adecvată deoarece satisface cerinţele utilizatorilor,
              dar prezintă dezavantaje în comparaţie cu opţiunea C, în special în ceea ce priveşte
              eficienţa şi volumul de muncă. Această opţiune ar trebui, totuşi, reconsiderată pe
              termen mediu, după evaluarea experienţei cu privire la statisticile trimestriale.

           3) ELEMENTE JURIDICE ALE PROPUNERII

              •
     305
                  Rezumatul acţiunii propuse

              Intenţia acestui temei juridic este de a institui un cadru juridic care să cuprindă
              activităţile curente şi pe cele care pot fi identificate în viitor din domeniul statisticilor
              trimestriale privind locurile de muncă vacante. Aceasta cuprinde, în special, garantarea

RO                                                     5                                                      RO
 ---pagebreak---            colectării datelor armonizate în vederea satisfacerii solicitării utilizatorilor din acest
           domeniu. Propunerea de regulament respectă principiile enunţate în Codul comunitar al
           bunelor practici statistice, în special principiul rentabilităţii, luându-se măsuri speciale
           pentru a reduce la minim sarcina întreprinderilor şi a oficiilor naţionale de statistică.

           Regulamentul PE/Consiliului trebuie să fie completat cu un regulament de aplicare.

           •
     310
               Temeiul juridic

           Articolul 285 furnizează temeiul juridic pentru statisticile comunitare. Consiliul,
           acţionând în conformitate cu procedura de codecizie, adoptă măsuri pentru întocmirea
           de statistici, acolo unde este necesar pentru îndeplinirea activităţilor Comunităţii. Acest
           articol enunţă cerinţele privind întocmirea statisticilor comunitare, cu respectarea
           standardelor de imparţialitate, fiabilitate, obiectivitate, independenţă ştiinţifică,
           rentabilitate şi confidenţialitate statistică.

           •
     329
               Principiul subsidiarităţii

           Obiectivul măsurii propuse, respectiv elaborarea statisticilor privind locurile de muncă
           vacante din Comunitate, nu poate fi îndeplinit în mod eficient de statele membre, şi,
           prin urmare, poate fi îndeplinit mai bine la nivel comunitar pe baza unui act juridic al
           Comunităţii, deoarece numai Comisia poate coordona armonizarea necesară a
           informaţiilor statistice la nivel comunitar, în vreme ce colectarea şi compilarea
           statisticilor comparabile privind locurile de muncă vacante pot fi gestionate de statele
           membre. În consecinţă, Comunitatea poate adopta măsuri în conformitate cu principiul
           subsidiarităţii prevăzut în articolul 5 din Tratat.

           •   Principiul proporţionalităţii

           Propunerea respectă principiul proporţionalităţii pentru următorul (următoarele)
           motiv(e).
     331
           În conformitate cu principiul proporţionalităţii, prezentul regulament se limitează la
           cerinţele minime de îndeplinire a acestui obiectiv şi nu depăşeşte ceea ce este necesar
           în acest sens.
     332
           Va exista o creştere a costurilor, în special în etapa iniţială a aplicării, mai ales pentru
           acele ţări care nu efectuează în prezent anchete statistice privind locurile de muncă
           vacante sau pentru cele care au nevoie să îşi adapteze anchetele statistice pentru a
           respecta obligaţiile legale. Totuşi, cu sprijin financiar din partea Comunităţii, costurile
           respective ar putea fi limitate.

           În ceea ce priveşte creşterea poverii statistice, amploarea acestui efect este limitat de
           pregătirea atentă, cu respectarea principiului rentabilităţii şi aplicarea măsurilor
           legislative, cum ar fi utilizarea surselor administrative care satisfac criteriile de calitate,
           excluderea anumitor activităţi economice marginale şi posibilitatea de a realiza studii
           de fezabilitate de către statele membre care au dificultăţi în a furniza date pentru
           anumite sectoare specifice şi/sau unităţi mici.

RO                                                   6                                                       RO
 ---pagebreak---              •   Alegerea instrumentelor
     341
             Instrumente propuse: regulament.
     342
             Alte mijloace nu ar fi adecvate din următorul(următoarele) motiv(e):

             Este în general recunoscut faptul că un regulament al PE/Consiliului este adecvat
             pentru majoritatea activităţilor statistice care necesită o aplicare detaliată şi uniformă în
             întreaga Comunitate.

             Un regulament este preferabil unei directive ca act de bază, deoarece, spre deosebire de
             o directivă, regulamentul stabileşte aceeaşi lege în întreaga Comunitate, nelăsând
             statelor membre nici o putere de a-l aplica parţial sau selectiv şi nici o alegere în ceea
             ce priveşte forma şi metodele utilizate pentru atingerea obiectivelor sale. Mai mult, un
             regulament este direct aplicabil, ceea ce înseamnă că nu este necesară transpunerea sa
             în dreptul intern, evitându-se, în acest fel, întârzierile asociate cu transpunerea
             directivelor în dreptul intern. De asemenea, conduce la o legislaţie mai bună şi mai
             rapidă.

           4) IMPACTUL BUGETAR
     401
             Dispoziţiile financiare cuprinse în prezentul regulament ar trebui să ajute statele
             membre pe parcursul etapei iniţiale în lansarea de noi statistici în acest domeniu sau în
             completarea lucrul deja efectuat în baza acordului neoficial, pentru a îmbunătăţi
             calitatea colectării de date pe termen scurt şi pentru a satisface cerinţele utilizatorului.
             Finanţarea va fi asigurată de Programul comunitar pentru ocuparea forţei de muncă şi
             solidaritate socială – PROGRESS, adoptat prin Decizia 1672/2006 a Parlamentului
             European şi a Consiliului din 24 octombrie 2006, în Secţiunea 1. Ocuparea forţei de
             muncă, finanţarea măsurilor adecvate, inclusiv măsurile statistice, au fost menţionate în
             mod explicit, vezi „realizarea unei mai bune înţelegeri a situaţiei şi a perspectivelor în
             materie de ocupare a forţei de muncă, în special prin efectuarea de analize şi studii şi
             prin elaborarea unor statistici şi indicatori comuni în cadrul ESS”. Efortul bugetar în
             credite de plată şi credite de angajament în ceea ce priveşte aceste acţiuni a fost estimat
             la 4,5 milioane euro pentru perioada 2008-2010.

RO                                                    7                                                      RO
 ---pagebreak---                                                              2007/0033 (COD)

                                                Propunere de

           REGULAMENT AL PARLAMENTULUI EUROPEAN ŞI AL CONSILIULUI

         referitor la statisticile trimestriale privind locurile de muncă vacante în Comunitate

                                     (Text cu relevanţă pentru SEE)

     PARLAMENTUL EUROPEAN ŞI CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 285
     alineatul (1),

     având în vedere propunerea Comisiei1,
     având în vedere avizul Comitetului Economic şi Social European2 şi avizul Băncii Centrale
     Europene3
     hotărând în conformitate cu procedura prevăzută la articolul 251 din tratat,
     după consultarea Comitetului pentru programul statistic,

     întrucât:

     (1)     Consiliul întrunit la Bruxelles la 8 decembrie 2003 a aprobat în concluziile sale4
             dezvoltarea şi publicarea unui indicator structural pentru locurile de muncă vacante.

     (2)     Planul de acţiune privind necesităţile statistice ale UEM5 şi rapoartele ulterioare asupra
             progresului înregistrat6 în aplicarea acestui plan identifică ca prioritate dezvoltarea
             unui temei juridic pentru statisticile privind locurile de muncă vacante.

     (3)     Comitetul pentru ocuparea forţei de muncă, instituit prin Decizia 2000/98/CE a
             Consiliului7, a convenit asupra necesităţii stabilirii unui indicator pentru locurile de
             muncă vacante în vederea monitorizării strategiei europene privind ocuparea forţei de
             muncă prevăzută în Decizia 2005/600/CE a Consiliului din 12 iulie 2005 privind
             liniile directoare ale politicilor de ocupare a forţei de muncă ale statelor membre8.

     (4)     Decizia 1672/2006/CE din 24 octombrie 2006 a Parlamentului European şi a
             Consiliului cu privire la Programul comunitar pentru ocuparea forţei de muncă şi

     1
             JO C […], […], p. […].
     2
             JO C […], […], p. […].
     3
             JO C […], […], p. […].
     4
             Concluziile Consiliului, 15875/03.
     5
             Planul de acţiune AL Comisiei privind necesităţile statistice ale UEM, CS/2000/11655
     6
             Raportul privind situaţia solicitărilor de informaţii din UEM; CS/2001/13388, CS/2003/6016 şi
             CS/2005/13894
     7
             JO L 29 of 4.2.2000, p. 21
     8
             JO L 205, 6.8.2005, p. 21

RO                                                    8                                                      RO
 ---pagebreak---             solidaritate socială – PROGRESS9, prevede finanţarea măsurilor adecvate, inclusiv,
            după cum este specificat în document, „realizarea unei mai bune înţelegeri a situaţiei şi
            a perspectivelor în materie de ocupare a forţei de muncă, în special prin efectuarea de
            analize şi studii şi prin elaborarea unor statistici şi indicatori comuni în cadrul ESS”.

     (5)    Datele privind locurile de muncă vacante, defalcate în funcţie de activitate economică,
            printre alte criterii, sunt solicitate de Comisie în contextul strategiei europene privind
            ocuparea forţei de muncă în vederea monitorizării şi analizei nivelului şi structurii
            cererii de forţă de muncă.

     (6)    Comisia şi Banca Centrală Europeană solicită să primească în cel mai scurt timp date
            trimestriale privind locurile de muncă vacante în vederea monitorizării modificărilor
            pe termen scurt a locurilor de muncă vacante. Datele privind locurile de muncă
            vacante, actualizate în funcţie de variaţiile sezoniere, facilitează interpretarea
            modificărilor trimestriale.

     (7)    Datele furnizate privind locurile de muncă vacante ar trebui să fie relevante şi
            complete, precise, inclusiv în ceea ce priveşte sfera de acoperire, furnizate la timp,
            coerente, comparabile şi uşor accesibile de către utilizatori.

     (8)    Avantajele colectării, la nivel comunitar, a unor date exhaustive privind toate
            segmentele economiei, ar trebui să fie evaluate în funcţie de posibilităţile de raportare
            la, şi volumul de muncă impus de furnizarea răspunsului, în special în cazul
            întreprinderilor mici şi mijlocii.

     (9)    Pentru stabilirea domeniului de aplicare al statisticilor care urmează să fie elaborate,
            precum şi a nivelului de detaliere solicitat în funcţie de activitatea economică, este
            necesar să se aplice versiunea Nomenclatorului statistic al activităţilor economice din
            Comunitate, NACE, care este în vigoare în prezent.

     (10)   Întrucât obiectivele acţiunii propuse, respectiv realizarea unor statistici privind locurile
            de muncă vacante în Comunitate, nu pot fi îndeplinite în mod satisfăcător de către
            statele membre şi pot fi îndeplinite mai bine la nivel comunitar, Comunitatea poate
            adopta măsuri în conformitate cu principiul subsidiarităţii, astfel cum este prevăzut la
            articolul 5 din tratat. În conformitate cu principiul proporţionalităţii, enunţat în
            articolul la care s-a făcut referire, prezentul regulament nu depăşeşte limitele necesare
            pentru îndeplinirea acestor obiective.

     (11)   La realizarea şi diseminarea statisticilor comunitare prevăzute în prezentul regulament,
            autorităţile statistice naţionale şi comunitare trebuie să ţină cont de principiile enunţate
            în Codul comunitar al bunelor practici statistice, care a fost adoptat de Comitetul
            pentru programele statistice10 la 24 februarie 2005 şi anexat la recomandarea Comisiei
            privind independenţa, integritatea şi responsabilitatea autorităţilor statistice naţionale
            şi comunitare11.

     9
            JO L 315, 15.11.2006, p. 1
     10
            JO L 181, 28.6.1989, p. 47
     11
            JO C 172, 12.07.2005, p. 22

RO                                                   9                                                     RO
 ---pagebreak---      (12)   Regulamentul (CE) 322/97 din 17 februarie 1997 al Consiliului privind statisticile
            comunitare12 stabileşte cadrul general, şi se referă, în consecinţă, la elaborarea
            statisticilor privind locurile de muncă vacante.

     (13)   Măsurile necesare pentru punerea în aplicare a prezentului regulament trebuie adoptate
            în conformitate cu Decizia 1999/468/CE a Consiliului din 28 iunie 1999 de stabilire a
            procedurilor privind exercitarea competenţelor de punere în aplicare conferite
            Comisiei13.

     (14)   În mod special, Comisia ar trebui să fie împuternicită să adopte măsurile de punere în
            aplicare în ceea ce priveşte domeniile prevăzute la articolele 2, 4, 6, 7 şi 8 din
            prezentul regulament. Întrucât aceste măsuri au un domeniu de aplicare general şi sunt
            prevăzute în scopul modificarii sau eliminarii elementelor neesenţiale ale prezentului
            regulament, sau completarea prezentului regulament prin adăugarea unor noi elemente
            neesenţiale, măsurile ar trebui adoptate în conformitate cu procedura de reglementare
            prin validare, enunţată la articolul 5 litera (a) din Decizia 1999/468/CEE.

     ADOPTĂ PREZENTUL REGULAMENT:

                                                Articolul 1
                                   Obiectul şi domeniul de aplicare

     1.      Prezentul regulament stabileşte cerinţele necesare pentru elaborarea regulată de
             statistici trimestriale cu privire la locurile de muncă vacante din Comunitate.

     2.      Fiecare stat membru prezintă Comisiei (Eurostat) datele privind locurile de muncă
             vacante cel puţin pentru unităţile de lucru cu unul sau mai mulţi angajaţi.

             Sub rezerva dispoziţiilor alineatelor (3) şi (4), statisticile vor include toate activităţile
             economice definite de Nomenclatorul statistic al activităţilor economice din
             Comunitatea Europeană (NACE) în vigoare, cu excepţia activităţilor în care
             angajatorii sunt gospodării casnice, şi a activităţilor desfăşurate de organizaţiile şi
             organismele extrateritoriale.

             Datele vor fi defalcate în funcţie de activitate economică, în conformitate cu NACE
             în vigoare la nivel de secţiune.

     3.      Extinderea sferei de acoperire care să cuprindă activităţile din agricultură,
             silvicultură şi pescuit, astfel cum sunt definite de NACE în vigoare, este opţională
             pentru acele state membre pentru care aceste activităţi nu sunt relevante ca ponderea
             în totalul forţei de muncă ocupate.

             Pragul de relevanţă al proporţiei menţionate la primul paragraf va fi stabilit în
             conformitate cu procedura menţionată la articolul 11 alineatul (2). Dacă este necesar
             şi se impune, vor fi luate în considerare studiile de fezabilitate prevăzute la articolul
             8.

     12
            JO L 52, 22.2.1997, p. 1
     13
            JO 184, 17.7.1999, p. 23, Decizie, astfel cum a fost modificată ultima dată prin Decizia Nr.
            2006/512/CE a Consiliului, din 17 iulie 2006, JO L 200 din 22.7.2006, p.11

RO                                                   10                                                      RO
 ---pagebreak---      4.       Extinderea sferei de acoperire care să cuprindă domeniile administraţie publică şi
              apărare, asigurări sociale obligatorii, educaţie, sănătate umană şi asistenţă socială,
              arte, activităţi de divertisment şi recreaţie şi activităţile asociaţiilor mutuale,
              repararea computerelor şi a bunurilor personale şi gospodăreşti şi alte activităţi de
              servicii personale, astfel cum sunt definite de NACE în vigoare, în limitele
              domeniului de aplicare a acestui regulament, şi a unităţilor cu mai puţin de 10
              angajaţi este stabilită luându-se în considerare studiile de fezabilitate specificate la
              articolul 8.

                                              Articolul 2
                                      Locurile de muncă vacante
     În sensul prezentului regulament, un loc de muncă vacant este un post plătit, fie nou creat, fie
     neocupat sau pe cale de a deveni vacant, pentru care angajatorul

              a)    ia măsuri active şi este pregătit să ia şi mai multe măsuri pentru a găsi un
                    candidat potrivit din afara întreprinderii în cauză,

              b)    intenţionează să-l ocupe, fie imediat, fie într-un interval de timp determinat;

     Noţiunile „măsuri active pentru găsirea candidatului potrivit” şi „interval de timp determinat”
     se definesc în conformitate cu procedura menţionată la articolul 11 alineatul (2).

                                                Articolul 3
                                                 Definiţii

     În sensul prezentului regulament se aplică următoarele definiţii:

     1.       Un „post ocupat” înseamnă un post din cadrul unei organizaţii pe care a fost
              repartizat un angajat.

     2.       Metadate înseamnă explicaţiile necesare pentru a interpreta modificările datelor,
              intervenite în cadrul modificărilor de natură metodologică sau tehnică.

     3.       Date retroactive înseamnă date istorice care se referă la specificaţiile prevăzute la
              articolul 1.

                                                Articolul 4

                                Date de referinţă şi specificaţii tehnice

     1.       Statele membre elaborează datele trimestriale cu respectarea datelor calendaristice
              specifice de referinţă care sunt stabilite în conformitate cu procedura menţionată la
              articolul 11 alineatul (2).

     2.       Statele membre furnizează datele privind posturile ocupate pentru standardizarea
              datelor privind locurile de muncă vacante în scop comparativ.

     3.       Statele membre trebuie să aplice procedurile de ajustare sezonieră a datelor privind
              locurile de muncă vacante. Procedurile de ajustare sezonieră impuse se stabilesc în
              conformitate cu procedura menţionată la articolul 11 alineatul (3).

RO                                                  11                                                   RO
 ---pagebreak---                                             Articolul 5
                                              Surse

     1.   Statele membre vor elabora datele utilizând anchete statistice privind activităţile
          economice desfăşurate. Pot fi utilizate şi alte surse, cum ar fi datele administrative,
          cu condiţia ca acestea să fie corespunzătoare din punct de vedere al calităţii, în
          conformitate cu articolul 7.

     2.   Statele membre pot suplimenta sursele menţionate la alineatul (1) cu proceduri
          fiabile de evaluare statistică.

     3.   Comisia (Eurostat) elaborează şi coordonează programele europene model pentru a
          realiza estimări ale Comunităţii în cazul în care programele model naţionale nu
          îndeplinesc cerinţele comunitare cu privire la colectarea datelor trimestriale. Detaliile
          programelor, aprobarea şi aplicarea acestora vor fi specificate în procedura
          menţionată la articolul 11 alineatul (3).

          Statele membre pot opta să participe la programele model ale Comunităţii în cazul în
          care aceste programe creează posibilitatea unor reduceri substanţiale ale costurilor
          sistemului statistic sau ale sarcinii impuse întreprinderilor prin eforturile depuse
          pentru respectarea cerinţelor comunitare.

                                            Articolul 6
                                      Transmiterea datelor

     1.   Statele transmit Comisiei (Eurostat) datele şi metadatele în formatul şi la termenele
          stabilite în conformitate cu procedura menţionată la articolul 11 alineatul (2). Orice
          revizuire a datelor trimestriale pentru trimestrele anterioare se transmite concomitent.

     2.   Statele membre transmit, de asemenea, date retroactive pentru cel puţin patru
          trimestre anterioare trimestrului pentru care urmează să se efectueze prima
          transmitere de date. Totalurile vor fi transmise nu mai târziu decât data primei
          transmisii de date, iar defalcările periodice, nu mai târziu de un an după această dată.
          Dacă este necesar, datele retroactive pot fi elaborate pe baza „celor mai bune
          estimări”.

                                            Articolul 7
                                            Calitatea

     1.   Calitatea statistică a datelor, în special relevanţa acestora, inclusiv exhaustivitatea,
          precizia, inclusiv în ceea ce priveşte sfera de acoperire, promptitudinea, coerenţa,
          comparabilitatea şi accesibilitatea, este un obiectiv fundamental şi va fi urmărit în
          strânsă cooperare între statele membre şi Comisie (Eurostat).

          Datele curente şi datele retroactive transmise trebuie să respecte criteriile de calitate
          care urmează să fie definite în conformitate cu procedura menţionată la articolul 11
          alineatul (2).

RO                                              12                                                    RO
 ---pagebreak---      2.   Statele membre furnizează Comisiei (Eurostat) rapoarte de calitate. Sincronizarea,
          frecvenţa şi conţinutul rapoartelor de calitate şi termenele limită pentru transmiterea
          rapoartelor sunt stabilite în conformitate cu procedura menţionată la articolul 11
          alineatul (2).

                                              Articolul 8
                                       Studiile de fezabilitate

     1.   Comisia (Eurostat) stabileşte cadrul adecvat pentru realizarea unei serii de studii de
          fezabilitate în conformitate cu procedura menţionată la articolul 11 alineatul (2).
          Aceste studii vor fi efectuate de statele membre care au dificultăţi în furnizarea
          datelor cu privire la:

          a) unităţi cu mai puţin de 10 angajaţi; şi/sau

          b) următoarele activităţi:

                i)     activităţi din agricultură, silvicultură şi pescuit,

                ii)    administraţia publică şi apărare; asigurare socială obligatorie,

                iii)   educaţie,

                iv)    sănătate umană şi asistenţă socială,

                v)     arte, activităţi de divertisment şi recreaţie, şi

                vi)    activităţile asociaţiilor mutuale, repararea computerelor şi a bunurilor
                       personale şi gospodăreşti şi alte activităţi de servicii personale,

     2.   Statele membre care efectuează studii de fezabilitate furnizează un raport privind
          rezultatele acestor studii în termen de 12 luni de la intrarea în vigoare a punerii în
          aplicare a măsurilor prevăzute la paragraful 1.

     3.   Măsurile adoptate în urma rezultatelor studiilor de fezabilitate respectă principiul
          rentabilităţii, astfel cum se precizează la articolul 10 din Regulamentul (CE) 322/97,
          inclusiv minimizarea sarcinii respondenţilor.

     4.   Aplicarea măsurilor adoptate în urma rezultatelor studiilor de fezabilitate face
          posibilă transmiterea datelor până cel târziu în primul trimestru al anului 2011.

                                              Articolul 9
                                             Finanţarea

     1.   Pentru primii trei ani de colectare a datelor, statele membre pot primi contribuţii
          financiare din partea Comisiei în vederea acoperirii costului muncii efectuate în acest
          scop.

     2.   Valoarea sumelor alocate anual pentru contribuţia financiară prevăzută la alineatul 1
          este stabilită în cadrul procedurii bugetare anuale.

RO                                                 13                                               RO
 ---pagebreak---      3.       Autoritatea bugetară stabileşte sumele alocate disponibile pentru fiecare an.

                                               Articolul 10
                                           Măsuri de aplicare

     Măsurile necesare pentru punerea în aplicare a prezentului regulament sunt adoptate în
     conformitate cu articolul 11.

                                               Articolul 11
                                               Comitetul

     1.       Comisia este asistată de Comitetul pentru programul statistic constituit prin Decizia
              89/382/CEE, Euratom a Consiliului.

     2.       Atunci când se face trimitere la prezentul alineat, se aplică procedura de
              reglementare cu control prevăzută la articolul 5 litera (a) alineatele (1) – (4) şi
              articolul 7 din Decizia 1999/468/CE, având în vedere dispoziţiile articolului 8.

     3.       Atunci când se face trimitere la prezentul alineat, se aplică procedura de
              reglementare prevăzută la articolele 5 şi 7 din Decizia 1999/468/CE, având în vedere
              dispoziţiile articolului 8.

              Perioada prevăzută la articolul 5 alineatul (6) din Decizia 1999/468/CE se stabileşte
              la trei luni.

                                               Articolul 12
                                  Raport privind punerea în aplicare

     În termen de doi ani de la intrarea în vigoare a prezentului regulament şi, apoi, la fiecare trei
     ani, Comisia va trimite Parlamentului European şi Consiliului un raport privind punerea în
     aplicare a prezentului regulament. Acest raport evaluează calitatea datelor statistice furnizate
     de statele membre şi identifică aspectele care ar putea beneficia de potenţiale îmbunătăţiri.

                                               Articolul 13
                                           Intrarea în vigoare

     Prezentul regulament intră în vigoare în a douăzecea zi de la data publicării în Jurnalul
     Oficial al Uniunii Europene.

RO                                                  14                                                   RO
 ---pagebreak---      Prezentul regulament este obligatoriu în toate elementele sale şi se aplică direct în toate statele
     membre.

     Adoptată la Bruxelles,

     Pentru Parlamentul European                   Pentru Consiliu
     Preşedintele                                  Preşedintele

RO                                                   15                                                    RO